Zollernalbkreis
Us der alemannische Wikipedia, der freie Dialäkt-Enzyklopedy
Dr Zollernalbkreis (schwäbisch Zollrealbchreis) isch oi Landkreis in Bade-Würddemberg. Er bilded zsamme mid dem Landkreis Reidlinge und dem Landkreis Tübinge d Regio Neckar-Alb im Regierungsbezirk Tübinge. Dr Zollernalbkreis grenzd im Norde an de Landkreis Tübinge, im Oschde an de Landkreis Reidlinge und an de Landkreis Sigmaringe, im Süde an de Landkreis Tuddlinge und im Weschde an de Landkreis Roddweil und an de Landkreis Freidenschdadd.
Inhaltsverzeichnis |
[ändere] Geographie
Dr Zollernalbkreis hedd haubdsächlich Andeil an dr Schwäbische Alb sowie dem Albvorland. Im Kreisgebied liegd dr dridthöchschde Berg vo dr Schwäbische Alb, dr Pleddenberg (1002 m ü. NN). Im Südoschde reichd s Kreisgebied fasch bis an d Donau.
[ändere] Geschichde
Dr Zollernalbkreis isch durch d Kreisreform zum 1. Januar 1973 durch Veroiigung vom Landkreiss Balinge mid de meischde Gemoide vom Landkreiss Hechinge (oiig sin au zum vergrößerde Landkreis Freidenschdadd komme) und oir Gemoid vom Landkreiss Sigmaringe (Schdraßberg un Kaiseringedem wo am 1. Dezembr 1971 oigegliederde worre isch) bilded worre. Am 1. Februar 1973 isch d Gemoid Schörzinge vom Landkreis Roddweil in den Zollernalbkreis oigegliederd worre, weil sie in d Schdadd Schömberg oigemoided worre isch. Am 1. Januar 1974 het Hartheim (bis 1972 Landkreis Schdoggach) gfolgt, weil sie in d Schdadd Meßkirch oigegliederd worre isch (am 1. Sebdembr 1971 isch scho Hoischdedde vom Landkreis Schdoggach no Meßkirch oigemoided worde) und am 1. Januar 1975 hen schließlich no die Gemoide Benzinge und Harthause an dr Schr (beid bis dado Landkreis Sigmaringe) gfolgt, d z dem Zeidbunkd in d Gemoid Winderlinge oigemoided wurde sin.
Dr Aldkreis Balinge isch 1938 im Wesendlile aus dem alde gleichnamige Oberamd hervor ganeg, wo 1806 no dem Übergang an s Königreich Würddemberg errichded worde gwea isch. Im Lauf vo dr Geschichde isch des mehrmals veränderd worde und 1938 isch dem Landkreis Balinge Orde aus den Oberämderet Sulz, Schbaichinge und Roddweil zugeordned worde.
Dr Aldkreis Hechinge isch 1925 aus den hohenzollerisch-breißische Oberämderet Hechinge und Haigerloch sowie oiige Orde vom Oberamds Gammerdinge gebilded worde. Au d Oberämdr Hechinge und Haigerloch hen im im Lauf vo dr Geschichde ihre Grenze mehrmals verändert (u.a. 1854 Aufhebung dr Oberämdr Gladd und Schdraßberg).
Nach Abschluss vo dr Gemoidereform umfassch dr Zollernalbkreis no 25 Gemoide, daraa nein Schdädde und hiervo wiederum zwei "Große Kreisschdädde" (Albschdadd und Balinge). Größde Schdadd vom Kreiss isch Albschdadd, kloischde Gemoid isch Daudmerge. Zwische 1990 und 1994 isch s zur Verwaldungschbardnerschafd mid dem Landkreis Freidal in Sachse komme. Die het no dr sächsische Landkreisreform ufghört.
[ändere] Einwohnerentwigglung
Die Einwohnerzahle sind Volkszählungsergebnisse (¹) odr amdliche Fordschreibunge vom Schdadischdische Landesamds Baden-Würddemberg (nur Haubdwohnsidze.
[ändere] Politik
Dr Landkreis wird vom Kreischdag und vom Landrad verwalded. Dr Kreischdag wird vo den Wahlberechdigde im Landkreis auf 5 Jahre gwähld. Des Gremium wähld de Landrad für oi Amdszeid vo 8 Jahr. De isch gsedzlichr Verdredr und Rebräsendand vom Landkreiss sowie Vorsidzendr vom Kreischdags und soir Ausschüsse. Er leided des Landradsamd und isch Beamdr vom Kreiss. Zu soim Aufgabegebied zähle d Vorbereidung vo de Kreischdagssidzunge sowie soir Ausschüsse. Er berufd Sidzunge oi, leided diese und vollziehd d dord fasschde Beschlüsse. In den Gremie hedd r koi Schdimmrechd. Soi Schdellverdredr isch dr Erschde Landesbeamde.
[ändere] Wappen
Beschreibung:
In gschbaldenem Schild vorne vo Silbr und Schwarz gvierd, hinde in Gold drei liegend schwarze Hirschschdange (Wabben-Verleihung 2. Augusch 1974) Bedeidung: Die vordere Bildhälfde zeigd des Wabbe dr Hohenzolleret. Bis 1945 war dr Raum Hechinge Teil vo Hohenzolleret bzw. Preiße. Die Hirschschdange symbolisiere Würddemberg, des d Gegend um Balinge beherrschde.
[ändere] Schtädte und Gemeinden
(Einwohner am 30. Juni 2005)
Schtädte (approx.)
Albstadt (46.700), Balingen (34.400), Hechingen (19.500), Burladingen (13.000), Geislingen (6.000), Haigerloch (11.000), Meßstetten (10.910), Rosenfeld (6.600), Schömberg (4.700).
[ändere] Webgleicher
[1] www.zollernalbkreis.de
[2] www.bl-bilder.de
[3] www.zak.de
Sälle Artikel oder Abschnitt brucht e Yberarbeitig un sott dorum durgluegt werre. Nächers isch uf dr Diskussionssite agäbe. Hilf bitte mit, ihn z'verbessere un entfern aschliessend die Markierig. |